Emir & Frozen Camels - Wikipedia, slobodna enciklopedija

# Emir & Frozen Camels

### Sa Wikipedije, slobodne enciklopedije

emir & Frozen Camels je bosanskohercegovačka muzička grupa.

## [uredi] Biografija

Emir Bukovica gitaru je počeo svirati na poticaj starijeg brata, također gitariste, kad je imao 11 godina. Prvi bend sa imenom "Metro", prva svirka, prvi demo snimci i sve prvo desilo se već do njegovog polaska u vojsku “bivše” države.

Po povratku počinje ozbiljniji rad na više muzičkih projekata. Radi na svojoj muzici, usporedno svirajući gitaru u nekoliko grupa. Svojim kompozitorskim talentom sudjeluje i doprinosi uspjehu više bendova tadašnje “sarajevske škole” (“Oni će znati o kome se tu radi”, kaže). Surađuje i na nekoliko alternativnijih projekata, kao i na projektima opatijske ženske skupine “Cacadou Look” i svog prijatelja Tonija Pusića, allias “Ramba Amadeusa”. Rat ga zatiče na turneji sa zadnje spomenutim. Krajem 1993. godine Emir seli u USA, gdje završava školovanje i počinje rad na nekoliko muzičkih projekata. Ostvarujući svoj “American dream” ima čast i sreću da upozna i svira sa nekoliko vrlo važnih i poznatih imena američke, ali i svjetske muzičke scene.

S jednim od njih, američkim blueserom Dannyjem Shepardom, postaje veliki prijatelj i surađuje na više muzičkih projekata. Danny postaje i glavni “krivac” za ideju snimanja CD-a s Emirovim originalnim pjesmama. Prvi CD, koji sadrži samo tri pjesme (“Frozen Camels”’,”Lie” i “I need you now”), nazvan je jednostavno “Pilot Demo CD”. Diskografska kuća “Hill Top Records” iz Kalifornije uvrštava pjesmu “I need you now” na kompilaciju “Alternative Memorie”, a Radio stanica New Rock 99X pjesmu “Lie” vrti danonoćno.

Interesantna stvar vezana uz ovaj CD je i sam omot CD-a, na kojem su predstavljene vatre - svjetla New York Cityja i Sarajeva i tanka linija između ova dva grada. Taj simbol nezamislive blizine dvaju, na izgled velikih suprotnosti, dobiva još više na značenju ako se zna da je CD izdan još 1994 godine. Konačno, na poticaj svojih prijatelja iz USA i Europe, Emir sredinom 1999. ulazi u studio i počinje rad na projektu za “naše” tržište. Osim Emira i stalnih članova njegovog američkog benda, na ovom projektu gostuju i aktivno učestvuju i sviraju Cliff Williams, bas gitarista legendarne grupe "AC/DC", gitarist Elliott Randall (Joan Baez, Blues Brothers, Pavlov’s Dog, Steely Dan,...), bubnjar Darell Nutt i već spomenuti Danny Shepard.

Muzika koju sviraju “Emir & Frozen Camels” je Emirov pokušaj sinteze američkog alternativnog “adult friendly” rocka i etno zvuka sa naših prostora, ali etno zvuka odsviranog gitaristički modernim solo dionicama. Njegovi tekstovi predstavljaju male istinite priče o putovanja kroz bol, ljubav, tugu i sreću. Vrhunska produkcija i svjetski standardi post produkcije daju novu dimenziju ovom materijalu i zadaju nove standarde domaćoj produkciji.

I kao što se svaki krug zatvara i Emir i njegova muzika se vraćaju na svoj početak i na svoj izvor. Okupivši domaću verziju “Frozen Camels”-a (Ivan, Jure, Neno, Granco, Šverko, Vlado, Mario, Krešo, Marac, Tomo, Suzi,….svi su oni bili ili su i dalje dijelom E&FC tima), Emirova je želja da svoju muziku nepretenciozno prezentira i na ovim našim prostorima.

Od objavljivanja albuma “San” u Europi, za diskografsku kuću "Dallas Records", “Emir & Frozen Camels” su odsvirali niz koncerata, od Hrvatske, BiH, Slovenije, do Španjolske i USA. Promoviranje ovog albuma je podrazumijevalo i gostovanje na ogromnom broju TV i radio stanica, na kojima su pjesme Emira i njegove ekipe jako brzo našle put do samih vrhova Top lista, ali, što je puno važnije, do velikog broja slušatelja i fanova. Recenzije albuma “San” su samo potvrdile da je cijeli trud da se Emirova muzika prezentira na prostorima našeg govornog područja, bio opravdan. Sa albuma su objavljena i tri singla - video spota i to za pjesme “Ne pitaj me”, “San” i “Sarajevo, New York, Roma”. Ova zadnja pjesma odabrana je da bude nosilac projekta “Budi tolerantan - budi pametan!”, koji je promovirao mir i toleranciju i na kojem su Emirovi gosti bili američki blueser Danny Shapard, hrvatski hip-hoper El Bahattee i bosanski sastav “Adi Lukovac & Ornamenti”. Također, video spot ove pjesme zavrtio se na nekoliko muzičkih televizija u svijetu.

Istovremeno sa promoviranjem ovog albuma, Emir je dobio niz ponuda da napiše muziku za druge izvođače, tako da je prihvatio da napiše muziku za film slovenske redateljice Dorian Deu. U 2002. godini stiže i vijest o osvajanju prve BH muzičke nagrade “Davorin 2002” u konkurenciji “Najbolje internacionalne muzičke saradnje”, koju Emir osvaja za suradnju sa Cliff Williamsom, basistom legendarnih “AC/DC”.

U znak zahvalnosti svim svojim fanovima i svima koji su podržali Emira i njegov bend, američka postava “Emir & Frozen Camels” je održala mini europsku turneju pod imenom “The Frozen Camels Project” krajem jedanaestog mjeseca 2002. godine, u sastavu: Danny Shepard, Cliff Williams, Emir Bukovica, Darrell Nutt, Ivan Vranješ.

Proljeće 2003. je rezervirano za nove projekte Emira i ekipe. Početkom trećeg mjeseca, grupa dobiva prve službene Web stranice (www.emir-frozencamels.com). Također, počinje i snimanje drugog albuma grupe "Emir & Frozen Camels". Album se snima većim dijelom u USA i na njemu svira ista "zvjezdana" postava sa prvog albuma "San". No, jedan dio pjesama snimljen je u Europi, uz učešće europske postave “E&FC”. Na albumu se kao gosti pojavljuju I domaci muzicari Rambo Amadeus, El Bahattee I Elvis J. Kurtovic. Novi album grupe “Emir & Frozen Camels” bi se trebao pojaviti na tržištu krajem 2003. godine.

U 2003. godini “E&FC”, drugu godinu za redom, osvajaju godišnju muzičku nagradu “Davorin”, ovaj put za “Najbolju urbanu ili rock pjesmu godine”, a nagrada ide za pjesmu “Sarajevo, New York, Roma (remix)”.

Kako je i najavljeno, krajem 2003. godine objavljen je drugi album grupe “Emir & Frozen Camels”, pod imenom “Znam”. Sa albuma su u toku 2003. i 2004. skinuti su singlovi i uradjeni video spotovi za pjesme “Sarajevo, New York, Roma (remix)”, “Brown eyed girl”, “Tvoj svijet”, “Uhljup-Glamour papak” i “Ulica”. Album “Znam” je izabran medju 10 najboljih albuma objavljenih u Hrvatskoj u 2003. godini, a pjesme sa njega su zauzele veoma visoka mjesta na Top listama Hrvatske, BiH i Slovenije. Udruzenje regionalnih TV I radio stanica ovaj album bira za “Najbolji album alternativne rock muzike”. Takodjer, treću godinu za redom “E&FC” su nominirani za muzičku nagradu “Davorin”. Ovaj put to su nominacije u kategorijama “Najbolji rock ili urbani album godine”, “Najbolja muzička produkcija”, a Emir je i nominiran u kategoriji “Najbolja zbirka tekstova za muziku”. Band nastupa u živo na svečenoj dodjeli nagrada “Davorin 2004”.

U toku 2004. godine “Emir & Frozen Camels” sviraju u cijelom regionu na nizu festivala i samostalnih koncerata, ali svakako treba naglasiti učešće na prestižnom “Exit” festivalu u Novom Sadu, na kojem band nastupa na Main stageu pred 35000 ljudi, a kao predgrupa legendarnom Iggy Poppu. 2005. godina za grupu “E&FC” počinje četvrtom uzastopnom nominacijom za muzičku nagradu “Davorin”, u kategoriji “Najbolji video clip rock muzike”, za spot pjesme “Ulica”. Grupa svira više koncerata u Hrvatskoj i Bosni I Hercegovini. Takodjer se pojavljuje i njihov video spot za pjesmu “Fadila od Majamija(Unbelievable)”, koji je snimljen na nastupu banda u Domu sportova u Zagrebu. U jesen 2005. godine pojavljuje se novi spot grupe “E&FC” za pjesmu “Ti i Ja(Sevdah blues)” koji osvaja top liste u Hrvatskoj i BiH.

Na samom kraju te godine američka postava “frozen camels”-a snima novi singl - obradu stare tradicionalne američke pjesme “Santa Claus is coming to town” u totalno originalnom “bluesy” fazonu, a snimljen je i video spot za ovu pjesmu, koji je izazvao buru pohvala zbog svoje originalnosti i hrabrosti. Spot koji je režirao Darko Drinovac uvršten je u konkurenciju za “Najbolji kratki film” na “Zagreb Film Festivalu”.

(NASTAVLJA SE)

Preuzeto sa: "http://bs.wikipedia.org../../../e/m/i/Emir_%26_Frozen_Camels_d584.html"

Kategorije: Potrebno preuređivanje

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga